1.  ปัจจัยความเสี่ยง

  ปัจจัยความเสี่ยงที่อาจจะเกิดขึ้นกับทางบริษัท โรงพยาบาลรามคำแหง จำกัด (มหาชน) แบ่งได้
  3

  ลักษณะ ดังนี้

1.  ความเสี่ยงจากผลการดำเนินงานที่อาจจะไม่แน่นอน

2.  ความเสี่ยงจากการพึ่งพิงผู้บริหาร

  3. ความเสี่ยงจากการไม่ได้รับเงินกู้ยืมคืนจากบริษัทร่วม และบริษัทที่เกี่ยวข้องกัน

1.  ความเสี่ยงจากผลดำเนินงานที่อาจจะไม่แน่นอน

  ในอดีต ทางโรงพยาบาลคาดว่าอาจจะมีความเสี่ยงจากนโยบาย 30 บาท รักษาทุกโรค
  นโยบายนี้ได้เกิดขึ้นมา 6 ปีแล้ว และทางโรงพยาบาลไม่ได้รับผลกระทบจากนโยบายนี้เลย ทาง
  โรงพยาบาลจึงค่อนข้างแน่ใจว่าจะไม่ได้รับผลกระทบจากนโยบายนี้ในอนาคต
  ทางโรงพยาบาลได้พยายามทำทุกวิถีทางที่จะไม่ให้มีผลกระทบจากผลดำเนินงานที่ไม่แน่นอน
  โดยทางโรงพยาบาลได้ปรับปรุงคุณภาพของการรักษาพยาบาลอยู่ตลอดเวลา
  โดยการจัดซื้อเครื่องมือทางการแพทย์ที่ทันสมัย จัดหาแพทย์ที่มีคุณภาพมาประจำอยู่ที่โรงพยาบาล
  และส่งแพทย์ไปอบรมสัมมนาทางวิชาการที่มีการจัดขึ้นทั้งในและต่างประเทศ

อย่างสม่ำเสมอ เพื่อแพทย์จะได้นำเอาวิชาความรู้และนวัตกรรมใหม่ ๆ มาใช้กับผู้ป่วย ในปี 2549
ทาง

  โรงพยาบาลได้เปิดศูนย์หัวใจครบวงจร และสั่งซื้อเครื่องมือแพทย์ทางด้านหัวใจมาครบครัน เช่น
  เครื่องเอ็กซเรย์คอมพิวเตอร์ความเร็วสูง (High Speed 64 Slices CT Scan)
  ที่สามารถตรวจหาความผิดปกติของหลอดเลือดหัวใจ, เครื่องอัลตราซาวด์หัวใจแบบใหม่ (IVUS)
  สามารถตรวจดูสภาพการอุดตันของหลอดเลือดหัวใจได้ถึง 360 องศา, เครื่องกรอความเร็วสูง
  สำหรับสลายสิ่งอุดตันในหลอดเลือด ถึงแม้ว่าจะตีบตันมากถึง 100 เปอร์เซ็นต์
  ก็ไม่จำเป็นต้องเข้ารับการผ่าตัดทุกราย ฯลฯ เพื่อช่วยให้ผลของการรักษามีความถูกต้อง แม่นยำ
  ทันสมัย และใช้เวลาในการรักษาน้อยที่สุด

  ในปี 2549 โรงพยาบาลมีผลการดำเนินงานที่ดีอย่างต่อเนื่องและคาดว่าผลการดำเนินงานใน

  อนาคตจะดียิ่งขึ้น ทั้งนี้เพราะทางโรงพยาบาลได้ขยายพื้นที่โดยการสร้างอาคารผู้ป่วยเพิ่มขึ้นอีก 1
  หลัง คาดว่าจะเสร็จสมบูรณ์ต้นปี 2551
  และพยายามรักษาภาพลักษณ์และคุณภาพการบริการรักษาพยาบาลที่ดีไว้
  ความเสี่ยงที่จะเกิดขึ้นจากผลการดำเนินงานจึงคาดว่าจะไม่เกิดขึ้น

  2. ความเสี่ยงจากการพึ่งพิงผู้บริหาร

  ผู้บริหารของโรงพยาบาลในปัจจุบันเป็นผู้ที่มีทัศนวิสัยที่กว้างไกล ได้พยายามทำให้

  โรงพยาบาลเป็นโรงพยาบาลที่ทันสมัยมีคุณภาพและรักษาเสถียรภาพทางด้านการเงินไว้อย่างมั่นคง
  จะเห็นได้จากการที่ผู้บริหาร สามารถนำโรงพยาบาลผ่านพ้นช่วงวิกฤตการณ์มาได้
  และมีอัตราการเติบโตสูงอย่างต่อเนื่องจนถึงปัจจุบัน
  ผู้บริหารชุดนี้ได้ตระหนักดีว่าการให้บริการรักษาพยาบาลของโรงพยาบาลเอกชนจะช่วยแบ่งเบาภาระจากภาครัฐ
  ทางโรงพยาบาลจึงได้วางนโยบายกำหนดราคาขายที่ยุติธรรมต่อผู้มาใช้บริการ
  และมีคุณภาพของการรักษาที่ดี
  ดังนั้นในอนาคตถ้ามีการเปลี่ยนแปลงผู้บริหารใหม่ก็อาจจะเป็นปัจจัยเสี่ยงต่อผลการดำเนินงานได้

3. ความเสี่ยงจากการไม่ได้รับเงินกู้ยืมคืนจากบริษัทร่วม และบริษัทที่เกี่ยวข้องกัน

ณ. 31 ธันวาคม 2549 บริษัทฯ ยังคงมียอดเงินให้กู้ยืมแก่บริษัทร่วม 3 แห่งและบริษัทที่

เกี่ยวข้องกัน 1 แห่ง ดังนี้

  1. บริษัท โรงพยาบาลพะเยา ราม จำกัด เป็นหนี้ค้างชำระเงินต้น 28.33 ล้านบาท ดอกเบี้ย
  44.16 ล้านบาท
  บริษัทได้รับผ่อนชำระเงินต้นและดอกเบี้ยตามสัญญาปรับปรุงโครงสร้างหนี้อย่างสม่ำเสมอ

จะชำระหมดภายใน 10 ปี

  2. บริษัท โรงพยาบาลเชียงใหม่ ราม จำกัด เป็นหนี้ค้างชำระเงินต้น 76.67 ล้านบาท
  ดอกเบี้ย 35.91ล้านบาท
  บริษัทได้รับผ่อนชำระเงินต้นและดอกเบี้ยตามสัญญาปรับปรุงโครงสร้างหนี้อย่างสม่ำเสมอ

จะชำระหมดภายใน 10 ปี

3. บริษัท โรงพยาบาลเมืองเลย ราม จำกัด เป็นหนี้ค้างชำระเงินต้น 97.46 ล้านบาท ดอกเบี้ย

  62.27 ล้านบาท บริษัทยังไม่ได้ทำสัญญาปรับปรุงโครงสร้างหนี้
  เนื่องจากทางโรงพยาบาลเมืองเลย ยังไม่มี ความสามารถจะชำระหนี้ได้

  ถึงแม้บริษัทจะไม่ได้รับเงินกู้ยืมบางส่วนคืน ก็จะไม่มีผลกระทบต่อกระแสเงินสดของโรงพยาบาล

  เนื่องจากหนี้ทั้งหมดนี้เป็นหนี้ที่ให้กู้ยืมในอดีต
  และปัจจุบันผลประกอบการของโรงพยาบาลสามารถที่ชำระเงินต้นและดอกเบี้ยตามสัญญาปรับโครงสร้างหนี้ของโรงพยาบาลรามคำแหงได้
  และมีเงินสดเหลือเพียงพอมาจ่ายเงินปันผลให้ผู้ถือหุ้น (ในปี 2549 มีการจ่ายเงินปันผล 2 ครั้ง
  คือ เดือนพฤษภาคม 2549 จ่าย หุ้นละ 5.00 บาท และเดือนพฤศจิกายน 2549 จ่ายอีกหุ้นละ
  5.00 บาท) และลงทุนในเครื่องมือแพทย์เพิ่มขึ้น

  4. ในปี 2549 บริษัทฯ ได้ให้เงินกู้ยืมแก่บริษัทที่เกี่ยวข้องกัน คือ บริษัท โรงพยาบาลขอนแก่น
  ราม จำกัด 2 ครั้ง ดังนี้

ครั้งที่ 1 เดือน สิงหาคม 2549 จำนวน 13.122 ล้านบาท อัตราดอกเบี้ยร้อยละ 8

  ชำระดอกเบี้ยทุกเดือน

ครั้งที่ 2 เดือน ตุลาคม 2549 จำนวน 13.122 ล้านบาท อัตราดอกเบี้ยร้อยละ 8

ชำระดอกเบี้ยทุกเดือน

เงื่อนไขของการชำระเงินต้น คือ ระยะเวลา 1 ปี แต่อาจจะมีการต่อสัญญาเงินกู้เป็นปี ๆ ไป
ทางบริษัทฯ คาดว่าไม่มีปัญหาเกี่ยวกับเงินที่ให้กู้ยืมจำนวนใหม่นี้ เนื่องจากขณะนี้ บริษัท โรงพยาบาล

ขอนแก่น ราม จำกัด มีผลประกอบการที่ดี
และอยู่ในระหว่างการขยายกิจการโดยการสร้างอาคารผู้ป่วย หลังใหม่เพิ่มอีก
จึงมีความจำเป็นต้องใช้เงินเพื่อใช้ในการก่อสร้างอาคาร เมื่ออาคารผู้ป่วยหลังใหม่ก่อสร้าง
เสร็จก็จะสามารถรับผู้ป่วยได้มากขึ้น รายได้ก็จะมากขึ้นตาม ทางโรงพยาบาลขอนแก่น ราม
ก็คงจะชำระ เงินต้นได้ ปัจจุบันโรงพยาบาลได้รับดอกเบี้ยครบทุกเดือน